
Szentendre Város Önkormányzat Képviselő-testületének

2023. április 26-i üléséről készült jegyzőkönyvéből

13.
Előterjesztés a HÉV állomásnál lévő Vasúti villasor 4. szám alatti, 400/16 hrsz-ú ingatlan kisajátításáról

Előadó: Fülöp Zsolt polgármester
Szentendre Város Önkormányzat Képviselő-testületének

85/2023. (IV.26.) Kt. sz. határozata:

Szentendre Város Önkormányzat Képviselő-testülete úgy dönt, hogy 

1. a Pest Megyei Kormányhivatal Hatósági Főosztály Kisajátítási Osztálya előtt előzetes szakértő kirendelése iránt folyamatban lévő eljárásban a Szentendre 400/16 hrsz-ú, belterületi 583 m2 területű, lakóház és udvar megnevezésű, természetben a Szentendre, Vasúti villasor mellett fekvő ingatlanra vonatkozóan jelenleg előkészítés alatt álló igazságügyi ingatlanforgalmi szakértői véleményben megállapításra kerülő forgalmi értéket 54.000.000,- keretösszegig elfogadja;
2. felhatalmazza a Polgármestert a kisajátítást megelőző vételi ajánlat MÁV-HÉV Zrt-nek történő megtételére, továbbá amennyiben az ingatlan tulajdonosa a kisajátítást megelőző vételi ajánlatot nem fogadja el, úgy felkéri a Polgármestert a Pest Megyei Kormányhivatalnál a Szentendre 400/16 hrsz-ú, belterületi 583 m2 területű, lakóház és udvar megnevezésű kisajátítás iránti kérelem benyújtására, valamint a kisajátítási eljárás lefolytatásához szükséges valamennyi intézkedés és nyilatkozat megtételére.

Felelős: Polgármester

Határidő: 2023. május 31.

A végrehajtásért közvetlenül felelős: Városfejlesztési és Vagyongazdálkodási Iroda
 K. m. f.

Fülöp Zsolt  s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Irodavezető-helyettes – intézkedésre
4. Városfejlesztési és Vagyongazdálkodási Iroda, Jogtanácsos – intézkedésre

5. Pénzügyi Iroda, Irodavezető – intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. április 27.
Simor Györgyné
jegyzőkönyvvezető

